آلمانیادا یاشایان تورک حکیم لر پروفسور حکیم اوغور شاهین ایله حیات یولداشی دوقتور اؤزلم تورجی‌نین سرطان خسته‌لیگیله موباریزه اوچون آپاردیق‌لاری آراشدیرما دونیانین یئنی اومیدی اولدو.
ایکی تورک حکیم چوخ ایره‌لی سویه‌ده کی 13 کانسر خسته‌سینده خسته‌لیگین متاستازی‌نین قارشی‌سینی جیدی درجه‌ده آلیب.
بیر خسته‌ده سرطان تامامیله یوخ اولدوقدا، بیر خسته‌ده تومور کیچیلیب، 2 خسته‌ده ایسه تومورون بؤیومه‌سی‌نین قارشی‌سی آلینیب.
حکیم اؤزلم تورجی موا‌لیجه ائتدیک‌لری قارا دری کانسری 13 خسته‌ده بوتون تکرارلانان و تست مقصدلی موا‌لیجه‌لر و بوتون داوالارا باخمایا‌راق سرطانین یئنی‌دن باش گوستردیگینی بیلدیردی.
ایکی ایل مودتینده بو خسته‌لری موا‌لیجه ائدرکن سرطانین متاستازی‌نین اؤنم‌لی سویه‌ده قارشی‌سینی آلدیق‌لارینی قئید ائدن حکیم اول خسته‌نین تومور ژن خریته‌سینی چیخاردیق‌لارینی و شخصه گؤره داوا حاضیرلادیق لارینی وورغولادی.
حاضیرلادیق لاری بو داوانی خسته‌یه واکسن کیمی یئریتدیک‌لرینی دیله گتیرن تورجی " بو واکسن خسته‌ده داها اول ژن خریطه سیله آشکارلادیغیمیز سرطانین خصوصیت‌لرینه گؤره حاضیرلاندیغی اوچون بو حجره لری تانیییر و بیر دئدکتیو کیمی حجره لری آختاریر. واختیندا بو حجره لری گؤرمه‌ییب ثابت اولان باغشیکلیک سیستمینی حرکته گتیریر و کانسر حجره لرینی تانیییب، هوجوم ائده‌رک محو ائدیر. بو معالیجه همین زاماندا باغشیکلیک سیستمینی حرکته گتیریر و کانسر حجره لرینی تانییا‌راق اؤلدورور. بو معالیجه همین زاماندا باغشیکلیک سیستمینی حافظه ده ساخلاییر. ایللر سونرا بو حجره لرین متاستازی قارشی‌سیندا باغشیکلیک سیستمی درحال حرکته گلیب بو حجره لره قارشی هوجوما کئچیر، اونلاری واختیندا محو ائدیر." دئیه بیلدیردی.
قئید ائدک کی، ماینز اونیورسیته سینده آراشدیرما‌لارینی داوام ائتدیرن پروفسور اوغور شاهین و حکیم اؤزلم تورجی امریکا اونکولوژی وقفی، آلمانیا تعلیم و آراشدیرما ناظیرلیگی موکافات‌لاری باشدا اولماقلا 8 موکافاتا لاییق گؤرولوب‌لر.
